

**SZIGETSZENTMIKLÓS VÁROS
ÖNKORMÁNYZATA
KÉPVISELŐ-TESTÜLETÉNEK**

**28/2020. (XII.15.) ÖNKORMÁNYZATI RENDELETE**

**az intézményi térítési díjakról**

*Egységes szerkezetben a 9/2021. (III.30.), a 6/2022. (III.22.), a 8/2023. (III.21.) önkormányzati rendelettel*

[[1]](#footnote-1) Szigetszentmiklós Város Önkormányzat Képviselő-testülete feladat- és hatáskörében eljárva a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, a 151.§ (4a) bekezdésében, a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8., 8a. pontjaiban meghatározott feladatkörében eljárva a következőket rendeli el:

### A rendelet hatálya

**1. §** A rendelet hatálya a Szigetszentmiklós Város Önkormányzata által fenntartott, a Szigetszentmiklósi Tankerületi Központnak, valamint az állami szakképzési és felnőttképzési szerv által Szigetszentmiklós Város közigazgatási területén fenntartott, a gyermekek védelméről és a gyámügyi igazgatásról szóló 1997. évi XXXI. törvény 21/A. §-ban meghatározott intézményeire, továbbá a Vadgesztenye Szociális Intézményre terjed ki.

## Köznevelési intézmények térítési díjai

**2. §** A köznevelési intézményekben a gyermekek napközbeni ellátásáért fizetendő intézményi étkezési térítési díjakat, az élelmezési nyersanyagköltséget az 1. melléklet tartalmazza.

## Bölcsődei ellátás térítési díjai

**3. §** (1) A személyes gondoskodást nyújtó gyermekjóléti alapellátás keretében biztosított bölcsődei ellátásért fizetendő étkezési térítési díjakat a 2. melléklet tartalmazza.

 (2) Az önkormányzat a személyes gondoskodást nyújtó gyermekjóléti alapellátás keretében biztosított bölcsődei ellátás alapján fizetésre kötelezett által fizetendő bölcsődei gondozás személyi térítési díját jelen rendelet 3. melléklete szerint határozza meg.

 (3)[[2]](#footnote-2) A szolgáltatási önköltség az Apróka Bölcsőde tekintetében 3.441.517,- Ft/év/gyermek, a Vackor Integrált Bölcsőde tekintetében 3.555.046,- Ft/év/gyermek.

 (4)[[3]](#footnote-3) A személyes gondoskodást nyújtó gyermekjóléti alapellátás keretében biztosított bölcsődei ellátás intézményi térítési díja az Apróka Bölcsőde tekintetében 7.997,- Ft/nap/gyermek, a Vackor Integrált Bölcsőde tekintetében 5.984,- Ft /nap/gyermek.

## A személyes gondoskodást nyújtó szolgáltatások térítési díjai

**4. §** (1) A személyes gondoskodást nyújtó szolgáltatásokért, ha e rendelet másként nem rendeli, térítési díjat kell fizetni. A szolgáltatások intézményi térítési díjára a szociális igazgatásról és szociális ellátásokról szóló 1993. évi III. törvény 114.§-119/B.§-ait kell alkalmazni.

 (2) A térítési díjat a tárgyhónapot követő hónap 10. napjáig kell megfizetni az intézményben készpénzfizetési számla ellenében, vagy átutalással.

#### **5. §** (1) Az étkeztetés intézményi térítési díja nem haladhatja meg a tervezett ellátotti létszámra jutó szolgáltatási önköltség napi összegét.

(2) Az étkeztetés személyi térítési díja nem haladhatja meg a szolgáltatást igénybe vevő személy rendszeres havi jövedelemének a 30%-át.

 (3)[[4]](#footnote-4) A szociális étkeztetésért fizetendő térítési díj az ebéd kiszállítása, vagy saját elvitel esetén az intézményi térítési díj

*a)* 0 %-a, amennyiben a szolgáltatást igénybe vevő személy jövedelme a szociális vetítési alap 0 és 200%-a közé esik;

*b)* 20 %-a, amennyiben a szolgáltatást igénybe vevő személy jövedelme nem éri el a szociális vetítési alap 250%-át;

*c)* 45 %-a, amennyiben a szolgáltatást igénybe vevő személy jövedelme nem éri el a szociális vetítési alap 300%-át;

*d)* 60 %-a, amennyiben a szolgáltatást igénybe vevő jövedelme nem éri el a szociális vetítési alap 350%-át;

*e)* 80 %-a, amennyiben a szolgáltatást igénybe vevő jövedelme nem éri el a szociális vetítési alap 400%-át;

*f)* 90%-a, amennyiben a szolgáltatást igénybe vevő jövedelme nem éri el a szociális vetítési alap 500%-át,

*g)* 100 %-a, amennyiben a szolgáltatást igénybe vevő jövedelme a szociális vetítési alap 500 %-át eléri, vagy meghaladja.

(4) Helyben fogyasztás esetén a fizetendő térítési díj a szolgáltatást igénybe vevő személy rendszeres havi jövedelme 15 %-ának harmincad részét nem haladhatja meg.

**6. §** (1) A házi segítségnyújtás gondozási óradíja nem haladhatja meg a tervezett ellátotti létszámra jutó szolgáltatási önköltségnek az évi munkaórákra és egy gondozóra jutó összegét.

 (2) A házi segítségnyújtás keretében biztosított szolgáltatásért fizetendő személyi térítési díj az óradíjnak és az adott hónapban a gondozásra fordított időnek a szorzata, mely összeg nem haladhatja meg az Sztv. 116.§-ában előírtakat.

(3) A házi segítségnyújtás keretében biztosított szociális segítés esetén a fizetendő térítési díj a házi segítségnyújtásra megállapított intézményi térítési díj 20%-a.

(4) A házi segítségnyújtás keretében biztosított személyi gondozás esetén a fizetendő térítési díj a házi segítségnyújtásra megállapított intézményi térítési díj 80%-a.

 (5)[[5]](#footnote-5) Házi segítségnyújtás keretében biztosított szociális segítés és személyi gondozás esetén fizetendő térítési díj az intézményi térítési díj

*a)* 0 %-a, amennyiben a szolgáltatást igénybe vevő személy jövedelme a szociális vetítési alap 0 és 200%-a közé esik;

*b)* 15 %-a, amennyiben a szolgáltatást igénybe vevő személy jövedelme nem éri el a szociális vetítési alap 250%-át;

*c)* 30 %-a, amennyiben a szolgáltatást igénybe vevő személy jövedelme nem éri el a szociális vetítési alap 300%-át;

*d)* 50 %-a, amennyiben a szolgáltatást igénybe vevő személy jövedelme nem éri el a szociális vetítési alap 350%-át;

*e)* 60 %-a, amennyiben a szolgáltatást igénybe vevő személy jövedelme nem éri el a szociális vetítési alap 400%-át;

*f)* 80%-a, amennyiben a szolgáltatást igénybe vevő személy jövedelme nem éri el a szociális vetítési alap 500%-át,

*g)* 100 %-a, amennyiben a szolgáltatást igénybe vevő személy jövedelme a szociális vetítési alap 500 %-át eléri, vagy meghaladja.

#### **7. §** (1) A nappali ellátást nyújtó intézményi térítési díj nem haladhatja meg a tervezett ellátotti létszámra jutó szolgáltatási önköltség napi összegét.

(2) A személyi térítési díj nem haladhatja meg az ellátott havi jövedelmének 15%-át a nappali ellátás, 30%-át a nappali ellátás és helyben étkezés esetén.

**8. §**(1) Az átmeneti elhelyezést nyújtó intézményben az intézményi terítési díj nem haladhatja meg a tervezett ellátotti létszámra jutó szolgáltatási önköltség napi összegét.

(2) A személyi térítési díj nem haladhatja meg a jogosult havi jövedelmének 60 %-át.

**9. §** A jelzőrendszeres házi segítségnyújtás intézményi térítési díja nem haladhatja meg a tervezett ellátotti létszámra jutó szolgáltatási önköltség napi összegét. A jelzőrendszeres házi segítségnyújtás személyi térítési díja a szolgáltatást igénybe vevő személy rendszeres havi jövedelemének a 2%-a.

**10. §** A szociális igazgatásról és szociális ellátásokról szóló 1993. évi III. törvény 62.§-ában, 63.§-ában, 65.§-ában, 65/F.§-ában és 80.§-ában nevesített ellátások keretében biztosított intézményi térítési díjait a 4. melléklet tartalmazza.

## A személyes gondoskodást nyújtó szolgáltatásokért fizetendő személyi térítési díj elengedésének és csökkentésének esetei és módjai

##

**11. §** (1) A személyi térítési díj elengedhető, ha az ellátást igénylő személy szigetszentmiklósi lakcímmel rendelkezik, és a kötelezett rendszeres havi jövedelme az öregségi nyugdíj mindenkori legkisebb összegének 200%-át nem éri el, vagy a szociális, vagyoni, vagy lakhatási körülményeire tekintettel a díjat megfizetni nem képes.

 (2)[[6]](#footnote-6) Étkeztetés esetén a személyi térítési díj csökkenthető, ha az ellátást igénybe vevő személy szigetszentmiklósi lakcímmel rendelkezik és rendszeres havi jövedelme nem haladja meg a szociális vetítési alap

*a)* két és félszeresét, a csökkentés olyan mértékű lehet, hogy a csökkentett térítési díj eléri az intézményi térítési díj 20 %-át, vagy

*b)* háromszorosát, a csökkentés olyan mértékű lehet, hogy a csökkentett térítési díj eléri az intézményi térítési díj 45 %-át, vagy

*c)* három és félszeresét, a csökkentés olyan mértékű lehet, hogy a csökkentett térítési díj eléri az intézményi térítési díj 60 %-át, vagy

*d)* négyszeresét, a csökkentés olyan mértékű lehet, hogy a csökkentett térítési díj eléri az intézményi térítési díj 80 %-át, vagy

*e)* ötszörösét, a csökkentés olyan mértékű lehet, hogy a csökkentett térítési díj eléri az intézményi térítési díj 80%-át.

 (3)[[7]](#footnote-7) Házi segítségnyújtás esetén a személyi térítési díj csökkenthető, ha az ellátást igénybe vevő személy szigetszentmiklósi lakcímmel rendelkezik és rendszeres havi jövedelme nem haladja meg a szociális vetítési alap

*a)* két és félszeresét, a csökkentés olyan mértékű lehet, hogy a csökkentett térítési díj eléri az intézményi térítési díj 15 %-át, vagy

*b)* háromszorosát, a csökkentés olyan mértékű lehet, hogy a csökkentett térítési díj eléri az intézményi térítési díj 30 %-át, vagy

*c)* három és félszeresét, a csökkentés olyan mértékű lehet, hogy a csökkentett térítési díj eléri az intézményi térítési díj 50 %-át, vagy

*d)* négyszeresét, a csökkentés olyan mértékű lehet, hogy a csökkentett térítési díj eléri az intézményi térítési díj 60 %-át, vagy

*e)* ötszörösét, a csökkentés olyan mértékű lehet, hogy a csökkentett térítési díj eléri az intézményi térítési díj 80%-át.

 (4)[[8]](#footnote-8) Jelzőrendszeres házi segítségnyújtás, nappali ellátás, átmeneti elhelyezés esetén a személyi térítési díj csökkenthető, ha az ellátást igénybe vevő személy szigetszentmiklósi lakcímmel rendelkezik és rendszeres havi jövedelme nem haladja meg a szociális vetítési alap két és félszeresét.

**12. §** Ez a rendelet a kihirdetését követő napon lép hatályba.

**13. §** Hatályát veszti az intézményi térítési díjakról szóló 7/2018. (III.23.) önkormányzati rendelet.

|  |  |
| --- | --- |
| **dr. Szilágyi Anita**jegyző | **Nagy János**polgármester  |

# ZÁRADÉK

Szigetszentmiklós Város Önkormányzatának Polgármestere ezen rendeletét 2020. december 14. napján alkotta, 2020. december 15. napján kihirdetésre került. Módosította a 9/2021. (III.30.), a 6/2022. (III.22.), a 8/2023. (III.21.) önkormányzati rendelet.

**dr. Szilágyi Anita**
jegyző

1. **melléklet a 28/2020. (XII.15.) önkormányzati rendelethez[[9]](#footnote-9)**

**Köznevelési intézmények nyersanyagnormája, térítési díja**

|  |  |  |  |  |  |  |
| --- | --- | --- | --- | --- | --- | --- |
|  | A | B | C | D | E | F |
| 1. | **Intézménytípus** | **tízórai****Ft** | **ebéd****Ft** | **uzsonna****Ft** | **Összesen/ Nettó nyersanyagnorma/****Ft** | **Fizetendő térítési díj/Ft** |
| 2. | Óvodák | 165 | 453 | 166 | 784 | 995 |
| 3. | Iskolák | 171 | 542 | 171 | 885 | 1.125 |

1. **melléklet a 28/2020. (XII.15.) önkormányzati rendelethez[[10]](#footnote-10)**

**Bölcsődék nyersanyagnormája, térítési díja**

|  |  |  |  |  |  |  |
| --- | --- | --- | --- | --- | --- | --- |
|  | A | B | C | D | E | F |
| 1. | **Intézménytípus** | **tízórai + 4. étkezés****Ft** | **ebéd****Ft** | **uzsonna****Ft** | **Összesen/ Nettó nyersanyagnorma****Ft** | **Fizetendő térítési díj/Ft** |
| 2. | Bölcsődék | 231 | 493 | 181 | 904 | 1.150 |

1. **melléklet a 28/2020. (XII.15.) önkormányzati rendelethez**

**Bölcsődei gondozás személyi térítési díj összege jövedelemvizsgálat alapján**

|  |  |  |  |
| --- | --- | --- | --- |
|  | A | B | C |
| 1 | **Egy főre eső nettó jövedelem** | **Napi térítési díj****Ft /nap** | **Havi térítési díj Ft** |
| 2 | 0 – 60.000,-Ft | térítésmentes | térítésmentes |
| 3 | 60.001,-Ft - 90.000,-Ft | 50,-Ft/nap | 1.050,-Ft |
| 4 | 90.001,-Ft - 110.000,-Ft | 150,-Ft/nap | 3.150,-Ft |
| 5 | 110.001,-Ft - 130.000,-Ft | 250,-Ft/nap | 5.250,-Ft |
| 6 | 130.001,-Ft - 150.000,-Ft | 400,-Ft/nap | 8.400,-Ft |
| 7 | 150.001,- Ft - 170.000,Ft | 500,-Ft/nap | 10.500,-Ft |
| 8 | 170.001,-Ft - | 650,-Ft/nap | 13.650,-Ft |

1. **melléklet a 28/2020. (XII.15.) önkormányzati rendelethez[[11]](#footnote-11)**
2. **Vadgesztenye Szociális Intézmény szolgáltatásainak intézményi térítési díjai**

|  |  |  |  |
| --- | --- | --- | --- |
|  | A | B | C |
| 1. | **Szolgáltatás** | **2023 évi önköltség** | **2023. évi megállapított intézményi térítési díj (kerekítve)** |
| 2. |  Étkeztetés: elviszi | 1304 Ft/ellátási nap | **905 Ft/ ellátási nap** |
| 3. |  Étkeztetés: helyben fogyasztja el | 1304 Ft/ ellátási nap | **905 Ft/ ellátási nap** |
| 4. | Étkeztetés: kiszállítással | 1304 Ft/ ellátási nap | **1010 Ft/ ellátási nap** |
| 5. | Házi segítségnyújtás személyi gondozás:  | 2792 Ft/gondozási óra | **745 Ft/ gondozási óra** |
| 6. | Házi segítségnyújtás szociális segítés:  | 2792 Ft/gondozási óra | **185 Ft/ gondozási óra** |
| 7. | Jelzőrendszeres házi segítségnyújtás | 717 Ft/ellátási nap | **715 Ft/ ellátási nap** |
| 8. |  Nappali ellátás | 3850 Ft/ ellátási nap | **2300 Ft/ ellátási nap** |
| 9. |  Időskorúak Gondozóháza | 26494 Ft/ ellátási nap | **6030 ellátási nap** |

* 1. **Étkeztetés**

**Az étkeztetés differenciált, megállapított intézményi térítési díja 2023. évben:**

* az ételt önmaga elviszi 905 Ft/ellátási nap
* az ételt a helyszínen fogyasztja el 905 Ft/ellátási nap
* az ételt az igénybevétel helyére szállítják 1 010 Ft/ellátási nap

**Központi költségvetési hozzájárulás: 73 810 Ft / fő / év**

**Ellátottak száma:**

2023. évre tervezett ellátási napok száma: 249 nap

2023. évre tervezett ellátást igénybe vevők száma: 156 fő

2023. évre tervezett étkezések száma: 38 844 étkezési adag

**Önköltség számítás:**

2023. évi tervezett étkezések száma 38 844 étkezési adag

2023. évi tervezett működési költség 50 671 000 Ft

2023. évi egy étkezési adagra jutó tervezett önköltség: 1 304 Ft adag

2023. évi központi költségvetési támogatás összege

(73 810 Ft/fő/év: 249 nap) 296 Ft / nap

**A kiszállított ebéd számított intézményi térítési díja**:

(1 304 Ft-296 Ft = 1008 Ft) **1 010 Ft** **/ ellátási nap**

A **kiszállítás számított napi díja,** a hajtó és kenőanyag

2023. évre betervezett díja 1 270 000 Ft.

(1 778 000 Ft / 17 430 éves ellátotti létszám = 102 Ft / ellátási nap) **100 Ft/nap**

(70 fő x 249 nap = 17 430)

**A kiosztó helyen elfogyasztott ebéd számított díja,**

1304 Ft- 296 Ft – 102 = **905 Ft** **/adag**

**Elvitellel igénybe vett ebéd számított díja,**

1304 Ft- 296 Ft – 102 Ft (kiszállítás díja) = **905 Ft** **/adag**

**2023. évi nettó nyersanyagnorma díja gondozottak esetében:**

* tízórai: 203 Ft/adag
* ebéd: 542 Ft/adag
* uzsonna: 419 Ft/adag
	1. **Házi segítségnyújtás**

Megállapított intézményi térítési díj (óradíj) összege 2023. évben 930 Ft/ gondozási óra

Személyi gondozásért fizetendő intézményi térítési díj 745 Ft/ gondozási óra

Szociális segítésért fizetendő intézményi térítési díj 185 Ft/ gondozási óra

2023. évi munkaórák száma:

 Hivatásos gondozók

 Munkaóra : 6 fő x 7 óra x 249 nap = 10 458 munkaóra/év

**Központi költségvetési hozzájárulás:**

személyi gondozás**:** **463 130 Ft / fő / év**

 szociális segítés**:** **25 000 Ft / fő / év**

**Önköltség számítás:**

2023. évben tervezett gondozásra fordított idő 10 458 munkaóra

2023. évi tervezett működési költség 29 201 000 Ft

2023. évi egy gondozási óra tervezett önköltsége   2 792 Ft/óra

**2023. évi központi költségvetési támogatás összege:**

463 130 Ft / 249 nap / 1 gondozási óra 1 860 Ft/óra

Intézményi térítési díj (óradíj) számított összege 2023. évben 932 Ft /gondozási óra

(2792 Ft – 1860 Ft)

Megállapításra javasolt intézményi térítési díj (óra díj) összege

2023. évben: 930 Ft/ gondozási óra

Személyi gondozásért fizetendő számított intézményi térítési díj 745 Ft/ gondozási óra

(Intézményi térítési díj 80 %-a)

Szociális segítésért fizetendő számított intézményi térítési díj 185 Ft/ gondozási óra

(Intézményi térítési díj 20 %-a)

* 1. **Jelzőrendszeres házi segítségnyújtás**

**Megállapított intézményi térítési díj összege 2023. évben 715 Ft/fő/ellátási nap**

**Ellátottak száma:**

2023. évre tervezett ellátási napok száma 365 nap

2023. évre tervezett ellátást igénybe vevők száma 60 fő

2023. évre tervezett gondozási napok száma 21 900 nap

**Önköltség számítás:**

2023. évi gondozási napokra vonatkozó nyilvántartás szerint tervezett

naponta összesített ellátottak száma 21 900 fő

2023. évi tervezett működési költség 15 698 000 Ft

**2023. évi egy gondozási napra jutó tervezett önköltség 717 Ft/ ellátási nap**

* 1. **Idősek nappali ellátása**

**Megállapításra javasolt intézményi térítési díj összege**

**2023. évben 2 300 Ft/ellátási nap**

**Központi költségvetési hozzájárulás: 282 630 Ft / fő / év**

**Ellátottak száma:**

2023. évi gondozási (nyitvatartási) napok száma 249 nap

2023. évre tervezett ellátást igénybe vevők száma 20 fő

2023. évre tervezett személyek száma: 4 980 fő/év

**Önköltség számítás:**

2023. évre tervezett személyek száma: 4 980 fő/év

2023. évre tervezett működési költség 19 174 000 Ft

**2023. évi önköltség egy gondozási napra, egy ellátottra eső összege 3 850 Ft**

**2023. évi központi költségvetési támogatás összege:**

282 630 Ft / fő / év (249 nap) 1 135 Ft/fő/nap

**Számított intézményi térítési díj 2023. évi összege 2 720 Ft/fő/nap**

(3850 Ft – 1135 Ft)

* 1. **Átmeneti ellátás (Időskorúak Gondozóháza)**

**Intézményi térítési díj összege 2023. évben: 6 030 Ft/fő/ellátási nap**

**Ellátottak száma:**

2023. évre tervezett ellátási napok száma: 365 nap

2023. évre tervezett ellátást igénybe vevők száma: 12 fő

2023. évre tervezett gondozási napok száma:   4 380 nap

**Önköltség számítás:**

2023. évi gondozási napokra vonatkozó nyilvántartás szerint tervezett

naponta összesített ellátottak száma:   4 380 fő

2023. évi tervezett működési költség: 116 044 000 Ft

**2023. évben, egy gondozási napra számított önköltség összege: 26 494 Ft/nap**

**Központi költségvetési hozzájárulás összege: 43 217 082** **Ft/ év**

2023. évi állami üzemeltetési támogatás 26 897 382 Ft

2023. évi állami támogatás számított dolgozói létszámra 16 319 700 Ft

 Összesen: 43 217 082 Ft

43 217 082 Ft: 365 nap: 12 fő = **9 867 Ft/fő/nap**

**Intézményi térítési díj számított összege 2023 évben:**

(26 494 Ft – 9 867 Ft = 16 627 Ft) **16 627 Ft/fő/ ellátási nap**

1. Módosította a 9/2021. (III.30.) önkormányzati rendelet 1. §-a, hatályos 2021. április 1. napjától. [↑](#footnote-ref-1)
2. Módosította a 9/2021. (III.30.) önkormányzati rendelet 2. §-a, hatályos 2021. április 1. napjától. Módosította a 6/2022. (III.22.) önkormányzati rendelet 1. §-a, hatályos 2022. április 1. napjától. Módosította a 8/2023. (III.21.) önkormányzati rendelet 1. §-a, hatályos 2023. május 1. napjától. [↑](#footnote-ref-2)
3. Módosította a 9/2021. (III.30.) önkormányzati rendelet 2. §-a, hatályos 2021. április 1. napjától. Módosította a 6/2022. (III.22.) önkormányzati rendelet 1. §-a, hatályos 2022. április 1. napjától. Módosította a 8/2023. (III.21.) önkormányzati rendelet 1. §-a, hatályos 2023. május 1. napjától. [↑](#footnote-ref-3)
4. Módosította a 8/2023. (III.21.) önkormányzati rendelet 2. §-a, hatályos 2023. május 1. napjától. [↑](#footnote-ref-4)
5. Módosította a 8/2023. (III.21.) önkormányzati rendelet 3. §-a, hatályos 2023. május 1. napjától. [↑](#footnote-ref-5)
6. Módosította a 8/2023. (III.21.) önkormányzati rendelet 4. §-a, hatályos 2023. május 1. napjától. [↑](#footnote-ref-6)
7. Módosította a 8/2023. (III.21.) önkormányzati rendelet 4. §-a, hatályos 2023. május 1. napjától. [↑](#footnote-ref-7)
8. Módosította a 8/2023. (III.21.) önkormányzati rendelet 4. §-a, hatályos 2023. május 1. napjától. [↑](#footnote-ref-8)
9. Módosította a 9/2021. (III.30.) önkormányzati rendelet 3. §-a, hatályos 2021. április 1. napjától. Módosította a 8/2023. (III.21.) önkormányzati rendelet 5. § (1) bekezdése, hatályos 2023. május 1. napjától. [↑](#footnote-ref-9)
10. Módosította a 9/2021. (III.30.) önkormányzati rendelet 4. §-a, hatályos 2021. április 1. napjától. Módosította a 8/2023. (III.21.) önkormányzati rendelet 5. § (2) bekezdése, hatályos 2023. május 1. napjától. [↑](#footnote-ref-10)
11. Módosította a 9/2021. (III.30.) önkormányzati rendelet 5. §-a, hatályos 2021. április 1. napjától. Módosította a 6/2022. (III.22.) önkormányzati rendelet 2. §-a, hatályos 2022. április 1. napjától. Módosította a 8/2023. (III.21.) önkormányzati rendelet 5. § (3) bekezdése, hatályos 2023. május 1. napjától. [↑](#footnote-ref-11)